CELEX: 32008R0977
Language: hr
Date: 2008-10-03 00:00:00
Title: Uredba Komisije (EZ) br. 977/2008 od 3. listopada 2008. o razvrstavanju određene robe u nomenklaturu TARIC

02/Sv. 018
            
            
               HR
            
            
               Službeni list Europske unije
            
            
               51
            
         32008R0977
   
               L 266/8
            
            
               SLUŽBENI LIST EUROPSKE UNIJE
            
            
               03.10.2008.
            
         
      UREDBA KOMISIJE (EZ) br. 977/2008
   od 3. listopada 2008.
   o razvrstavanju određene robe u nomenklaturu TARIC
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga ovoj Uredbi potrebno je razvrstati pod odgovarajuće oznake TARIC iz stupca 2, a na temelju razloga navedenih u stupcu 3.
            
         
               (4)
            
            
               Primjereno je da u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu u skladu s odgovarajućim oznakama TARIC iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 3. listopada 2008.
      
         
            Za Komisiju
         
         László KOVÁCS
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka TARIC)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Film od poli(etilen tereftalata) (PET), debljine ne veće od 0,35 mm, s metaliziranom površinom, koja nije poslana iz Brazila ili Izraela.
                        
                     
            
               3920621994
            
            
               Razvrstavanje se utvrđuje u skladu s Općim pravilima 1. i 6. za tumačenje kombinirane nomenklature, napomenom 10. uz poglavlje 39. i tekstom oznaka KN 3920, 3920 62 i 3920 62 19, te oznake TARIC 3920621994.
               Metaliziranje površine se smatra površinskom obradom kojom se folija ne ojačava. Roba se stoga razvrstava u tarifni broj 3920 (vidjeti također: Napomene s objašnjenjem Harmoniziranog sustava uz tarifni broj 3920, četvrti stavak).
               Film nema obilježja robe razvrstane u tarifne podbrojeve 3920621100 do 3920621988.
               Foliju se stoga razvrstava u tarifni podbroj 3920621994 budući da riječi „Folija od polietilen-tereftalata (PET)” tarifnog podbroja 3920621994 obuhvaća PET folije debljine ne veće od 0,35 mm, koje nije moguće razvrstati pod oznake TARIC 3920621100 do 3920621988.
            
         
               
                           2.
                        
                        
                           Film od poli(etilen tereftalata) (PET), debljine veće od 0,35 mm, s metaliziranom površinom, koja nije poslana iz Brazila ili Izraela.
                        
                     
            
               3920629094
            
            
               Razvrstavanje se utvrđuje u skladu s Općim pravilima 1. i 6. za tumačenje kombinirane nomenklature, napomenom 10. uz poglavlje 39. i tekstom oznaka KN 3920, 3920 62 i 3920 62 90, te oznake TARIC 3920629094.
               Metaliziranje površine se smatra površinskom obradom kojom se folija ne ojačava. Stoga se roba razvrstava u tarifni broj 3920 (vidjeti također: Napomene s objašnjenjem Harmoniziranog sustava uz tarifni broj 3920, četvrti stavak).
               Film nema obilježja robe razvrstane u tarifne podbrojeve 3920629020 do 3920629040.
               Film je potrebno razvrstati pod tarifni podbroj 3920629094 s obzirom da formulacija „Film od poli(etilen tereftalata) (PET)”, tarifnog podbroja 3920629094, obuhvaća PET film, debljine ne veće od 0,35 mm, koji nije moguće razvrstati u oznake TARIC 3920629020 do 3920629040.